stanford-oval/wikipedia huggingface dataset:
Criminal

Criminal on englantia ja tarkoittaa rikollista. Se voi viitata ainakin seuraaviin asioihin:
Criminal, vuonna 2004 ensi-iltansa saanut elokuva
Criminal, vuonna 2016 ensi-iltansa saanut elokuva
”Criminal”, suomalaisen Smack-yhtyeen debyyttisingle vuodelta 1984
”Criminal”, Britney Spearsin single vuodelta 2011
”Criminal”, Natti Natashan ja Ozunan kappale vuodelta 2017
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Criminal”, voi hakea sivunnimihaulla, laajalla sivunnimihaulla tai tekstihaulla.
Crimes of the Future

| Crimes of the Future |
| --- | --- |
 DVD-julkaisu
Ohjaaja:  David Cronenberg
Käsikirjoittaja:  David Cronenberg
Tuottaja:  David Cronenberg
Kuvaaja:  David Cronenberg
Leikkaaja:  David Cronenberg
Pääosat:  Ronald Mlodzik, Jon Lidolt, Tania Zolty, Jack Messinger, Paul Mulholland, William Haslam, William Poolman
Valmistustiedot
Valmistusmaa:  Kanada
Tuotantoyhtiö:  New Cinema Enterprises
Levittäjä:  Rai
Ensi-ilta:  kesäkuu 1970
Kesto:  70 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Crimes of the Future on David Cronenbergin ohjaama, tuottama, kuvaama leikkaama ja käsikirjoittama elokuva vuodelta 1970. Kuten Cronenbergin aiempi elokuva Stereo myös Crimes of the Future kuvattiin äänettömänä ja siihen lisättiin jälkeenpäin kertojan ääni. Kertojana on Ronald Mlodzikin esittämä hahmo Adrian Tripod.
David Cronenbergin ohjaamat elokuvat
Transfer • From the Drain • Stereo • Crimes of the Future • Kylmät väreet • Verenimijät • Fast Company • The Brood • Scanners – tappava ajatus • Videodrome – tuhon ase • Viimeinen yhteys: The Dead Zone • Kärpänen • Erottamattomat • Alaston lounas • M. Butterfly • Crash • eXistenZ • Spider • A History of Violence • Eastern Promises • A Dangerous Method
David Pettersson

| David Pettersson |
| --- | --- |
 David Pettersson hallitusneuvotteluissa toukokuussa 2023.
Henkilötiedot
Syntynyt: 1981 (ikä 42–43)
Kansalaisuus:  suomalainen
Poliitikko
Puolue:  Suomen Kristillisdemokraatit
Vaalipiiri:  Vaasan vaalipiiri
Kotipaikka:  Ähtävä, Pedersöre
Koulutus:  teologian maisteri
Aiheesta muualla
Virallinen sivu
David Pettersson (s. 1981) on suomalainen maatalousyrittäjä ja kristillisdemokraattinen poliitikko. Pettersson on kristillisdemokraattien varapuheenjohtaja vuodesta 2023 lähtien. Pettersson työskentelee luomuviljelijänä perhetilalla. Viljeystila on panostanut erityisesti luomuviljan tuotantoon. Aikaisemmin Pettersson on toiminut myös maitoauton kuljettajana. Koulutukseltaan Pettersson on teologian maisteri Åbo Akademista.
Pettersson on lisäksi toiminut Pedersören kunnanvaltuutettuna vuodesta 2008 lähtien ja Pedersören kunnanvaltuuston 1. varapuheenjohtajana. Pettersson valittiin vuoden 2022 aluevaaleissa Pohjanmaan hyvinvointialueen aluevaltuutetuksi. Pettersson toimii puolueensa edustajana Pohjanmaan hyvinvointialueen aluehallituksessa. Aikaisemmin Pettersson on toiminut hallituksen jäsenenä Vaasan sairaanhoitopiirissä. Pettersson asuu Pedesören Ähtävän kylässä. Petterssonin perheeseen kuuluu vaimo ja viisi lasta.
Christopher Paolini

| Christopher Paolini |
| --- | --- |
 Christopher Paolini vuonna 2019.
Henkilötiedot
Syntynyt: 17. marraskuuta 1983 (ikä 40) Los Angeles, Yhdysvallat
Kansalaisuus:  Yhdysvallat
Ammatti:  kirjailija
Kirjailija
Tuotannon kieli: englanti
Aikakausi:  2002–
Tyylilajit:  fantasia, scifi
Esikoisteos:  Eragon (2003)
Pääteokset:  Perillinen (2003–2011)
 Nimikirjoitus
Aiheesta muualla
Kotisivut
Löydä lisää kirjailijoitaKirjallisuuden teemasivulta
Christopher Paolini (s. 17. marraskuuta 1983 Los Angeles) on yhdysvaltalainen kirjailija, joka on tullut tunnetuksi Perillinen-kirjasarjastaan. Paolini aloitti esikoisteoksensa Eragonin kirjoittamisen 15-vuotiaana, ja hänestä tuli bestseller-kirjailija 19-vuotiaana. Perillinen on saavuttanut suuren suosion monissa maissa, myös Suomessa. Esimerkiksi sarjan kaksi ensimmäistä kirjaa ovat myyneet yhteensä yli 15,5 miljoonaa kappaletta, ja sen kirjoja on käännetty yli 50 kielelle. Ensimmäisen kirjan pohjalta on lisäksi tehty samanniminen elokuva, joka tuli elokuvateattereihin 15. joulukuuta 2006. Perillinen-sarjan kolmas osa, Brisingr, julkaistiin alkuperäiskielellä syyskuussa vuonna 2008 ja suomeksi keväällä 2009. Sarjan neljännen osan, Perillisen, alkuteos julkaistiin vuonna 2011 ja suomennos lokakuussa 2012. Christopher Paolini asuu Paradise Valleyssa, Montanassa.
Vuonna 2020 julkaistiin Paolinin tieteisromaani Infinitum. Tähtien meri, joka on ensimmäinen osa kirjasarjaa Fractalverse. Suomeksi kirja julkaistiin seuraavana vuonna kahdessa osassa.
Teokset > Perillinen-sarja

Eragon (Eragon, 2003)
Esikoinen (Eldest, 2005)
Brisingr (Brisingr, 2008)
Perillinen (Inheritance, 2011)
Teokset > Perillinen-sarja > Liitännäisteokset

Kulkuri, noita ja lohikäärme (The Fork, the Witch, and the Worm, 2018)
Murtagh (2023)
Teokset > Fractalverse-sarja

Infinitum. Tähtien meri. Osa 1 (To Sleep in a Sea of Stars, 2020)
Infinitum. Tähtien meri. Osa 2 (To Sleep in a Sea of Stars, 2020)
Code Red

| Code Red Sodom |
| --- | --- | --- |

Studioalbumin tiedot
 Julkaistu: 1999
 Tyylilaji: thrash metal
 Kesto: 40.21
 Levy-yhtiö: Steamhammer
Sodomin muut julkaisut
| 'Til Death Do Us Unite 1997 | Code Red 1999 | M-16 2001 |
Code Red on saksalaisen thrash metal -yhtye Sodomin yhdeksäs studioalbumi, joka julkaistiin vuonna 1999.
Kappalelista

Intro – 0.48
Code Red – 3.55
What Hell Can Create – 3.32
Tombstone – 3.55
Liquidation – 2.45
Spiritual Demise – 2.51
Warlike Conspiracy – 2.50
Cowardice – 4.17
The Vice of Killing – 4.22
Visual Buggery – 3.13
Book Burning – 2.34
The Wolf and the Lamb – 3.19
Addicted to Abstinence – 2.06
Kokoonpano

Tom Angelripper – laulu ja basso
Bernemann – kitara
Bobby Schottkowski – rummut
Aiheesta muualla

Code Red Discogsissa. (englanniksi)
Albumi Code Red Encyclopaedia Metallum -sivustolla (englanniksi)
Sodom
| --- | --- |
Studioalbumit:   Obsessed by Cruelty  Persecution Mania  Agent Orange  Better off Dead  Tapping the Vein  Get What You Deserve  Masquerade in Blood  'Til Death Do Us Unite  Code Red  M-16  Sodom  The Final Sign of Evil  In War and Pieces  Epitome of Torture  Decision Day  Genesis XIX 
Livealbumit:   Mortal Way of Live   Marooned Live  One Night in Bangkok 
Kokoelmat ja tribuutit:   Ten Black Years  Homage to the Gods  2 in 1  40 Years At War - The Greatest Hell Of Sodom 
EP-levyt:   In the Sign of Evil  Expurse of Sodomy  Ausgebombt  The Saw Is the Law  Aber Bitte mit Sahne  Sacred Warpath  Partisan  Chosen by the Grace of God  Out of the Frontline Trench  1982 
Singlet:  Get What You Deserve
Demot:   Witching Metal  Victims of Death 
DVD:t:   Lords of Depravity Part I   Lords of Depravity Part II 
Muuta:  Diskografia
David Picão

David Picão (18. elokuuta 1923 – 30. huhtikuuta 2009) oli brasilialainen roomalaiskatolinen piispa. Hänet vihittiin papiksi 10. lokakuuta 1948 ja nimitettiin São João da Boa Vistan hiippakunnan piispaksi 14. toukokuuta 1960. Piispaksi vihkiminen seurasi 31. heinäkuuta. Pääkonsekraattorina toimi Armando Lombardi, jota avustivat Luis do Amaral Mousinho ja Jaime Luiz Coelho.
Picão sai 10. toukokuuta 1963 nimityksen Santosin hiippakunnan koadjuuttoripiispaksi ja Thoisin titulaaripiispaksi. 21. marraskuuta 1966 hänestä tuli Santosin piispa, jona hän toimi, kunnes jäi eläkkeelle 26. heinäkuuta 2000. Hän osallistui Vatikaanin toiseen kirkolliskokoukseen.
Coyah

| Coyah |
| --- | --- |
 Coyah
 Koordinaatit: 9.7075°N, 13.3890°W 
Valtio:  Guinea
Alue:  Kindian alue
Prefektuuri:  Coyahin prefektuuri
Väkiluku (2014):  49 738
 Prefektuurin ISO 3166-2 -koodi: GN-CO 
Infobox OKVirheellinen NIMI-arvo: 
Coyah on kaupunki ja aliprefektuuri Guinean länsiosassa Kindian alueen Coyahin prefektuurissa. Kaupunki sijaitsee pääkaupunki Conakrystä naapurina idässä, ja oikeastaan Coyahin pientalovaltainen rakennuskanta muodostaa pääkaupunkitaajaman itäisen jatkeen. Coyahin keskustasta on maanteitse runsas 45 kilometriä pääkaupungin keskustaan (Kaloum). Coyahin aliprefektuurin väkiluku oli 49 738 asukasta (2014).
Aiheesta muualla

Kuvia tai muita tiedostoja aiheesta Coyah Wikimedia Commonsissa
Coydog

| Coydog |
| --- | --- |

Avaintiedot
Alkuperämaa:   Yhdysvallat
Rodun syntyaika:  1900-luvun alku
Alkuperäinen käyttö:  villikoira
Nykyinen käyttö:  villikoira
FCI-luokitus:  ei FCI-rotu
Coydog on kesykoiran ja kojootin välinen risteytys, jota tavataan Yhdysvalloissa. Eläintieteilijä Desmond Morris luokittelee sen kuitenkin koirarotujen joukkoon, "villikoirien" alaryhmään.
Alkuperä

1800-luvun lopulla sudet oli hävitetty Yhdysvaltojen koillisosista, ja 1930-luvulla sieltä löydettiin uudenlainen koiraeläin: turhan pieni sudeksi ja turhan kookas kojootiksi. Eläintieteilijät eivät päässeet varmuuteen siitä, miksi sitä tulisi kutsua, mutta tavallinen kansa alkoi kutsua sitä nimellä coydog, koska he uskoivat sen syntyneen kesykoiran ja villin kojootin risteytyksestä. Sudet ja kojootit harvemmin lisääntyvät keskenään luonnossa, joten mm. Desmond Morriksen mukaan on todennäköistä, että coydog todella on tulos koirien ja kojoottien välisistä risteytyksistä. Ne eivät kuitenkaan ole viimeaikaisia risteymiä, vaan ovat jalostuneet jo pitkään omana "rotunaan". Kyse on alun perin villistä populaatiosta.
1960-luvulla löydettiin pentueellinen coydogeja, joiden avulla aloitettiin jalostusprosessi. New Hampshiren kalastus- ja riistaministeriön jäsenet Walter ja Henelette Silver kasvattivat ja tutkivat niitä vuosien ajan. Heidän mukaansa coydogit olivat "tunnistamattomia koiraeläimiä, jotka ovat lähimpänä kojootteja, mutta joilla on myös susimaisia ja koiramaisia piirteitä".
David Pitchforth

| David Pitchforth> Henkilötiedot |
| --- | --- |
Syntynyt: 21. huhtikuuta 1965 (ikä 59)
Kansalaisuus:   Iso-Britannia
David Pitchforth (s. 21. huhtikuuta 1965) on brittiläinen entinen Jaguarin Formula 1 -tallin toimitusjohtaja. Pitchforth nimettiin joulukuussa 2002 Jaguarin toimitusjohtajaksi korvaten tehtävässään Günther Steinerin. 7. tammikuuta 2005 Pitchforth irtisanottiin tehtävästään yhdessä tallipäällikön Tony Purnellin kanssa.
Pitchforthin kanssa työskennelleitä kuljettajia olivat David Coulthard, Christian Klien ja Vitantonio Liuzzi.
Command Performance

| Command Performance |
| --- | --- |

Ohjaaja:  Dolph Lundgren
Käsikirjoittaja:  Steve Latshaw Dolph Lundgren
Tuottaja:  Danny Lerner Les Weldon
Säveltäjä:  Adam Nordén
Kuvaaja:  Marc Windon
Leikkaaja:  Peter Hollywood
Pääosat:  Dolph Lundgren
Valmistustiedot
Valmistusmaa:   Yhdysvallat
Tuotantoyhtiö:  Nu Image Millennium Films
Levittäjä:  Netflix
Ensi-ilta:  24. syyskuuta 2009
Kesto:  93 min
Alkuperäiskieli:  englanti, venäjä
Budjetti:  6 000 000 dollaria
Aiheesta muualla
IMDb 
AllMovie
Infobox OKNimi-testi OK: 
Command Performance on vuonna 2009 suoraan DVD:lle julkaistu yhdysvaltalainen toimintaelokuva, jonka ohjasi ja käsikirjoitti Dolph Lundgren.
Juoni

Moskovassa järjestetään hyväntekeväisyyskonsertti, jossa esiintyvät muun muassa amerikkalainen poptähti Venus, sekä hevimetalliyhtye. Venäläiset terroristit hyökkäävät konserttiin, jossa he ottavat Venäjän presidentin ja hänen perheensä panttivangeiksi. Hevimetalliyhtyeen rumpali Joe ja FSB-agentti päättävät tehdä yhteistyötä pelastaakseen presidentin.
Näyttelijät

| 0 | 1 | 2 |
| --- | --- | --- |
|  Dolph Lundgren  | … |  Joe   |
|  Melissa Molinaro  | … |  Venus   |
|  Hristo Shopov  | … |  Presidentti   |
|  Dave Legeno  | … |  Oleg Kazov   |
|  Clement von Franckenstein  | … |  Suurlähettiläs   |
|  James Chalke  | … |  Vladimir   |
|  Zahary Baharov  | … |  Mikhail Kapista   |
|  Raicho Vasilev  | … |  Anton   |
Aiheesta muualla

Elokuvan arvostelu leffatykissä
Birdy (laulaja)

| Jasmine van den Bogaerde |
| --- | --- |

Henkilötiedot
Syntynyt: 15. toukokuuta 1996 (ikä 28)
Ammatti:  laulaja
Muusikko
Taiteilijanimi:  Birdy
Laulukielet:  englanti
Aktiivisena:  2008–
Tyylilajit:  folk, pop
Soittimet:  piano, kitara
Levy-yhtiöt:  Atlantic Records
Aiheesta muualla
Kotisivut
  [ Muokkaa Wikidatassa ] [ ohje ]  
Jasmine Lucilla Elizabeth Jennifer van den Bogaerde (s. 15. toukokuuta 1996 Lymington, Hampshire), tunnetaan myös taiteilijanimellään Birdy, on brittiläinen laulaja ja pianisti. Hän aloitti omien kappaleiden säveltämisen seitsemänvuotiaana. Vuonna 2008 hän voitti Open Mic UK -laulukilpailun ollessaan 12-vuotias. Voiton myötä hän sai levytyssopimuksen. Hänen ensimmäinen singlensä, ”Skinny Love”, menestyi monissa Euroopan maissa, ja sitä on myyty kuusinkertaiseen platinaan oikeuttava määrä Australiassa. Birdyn esikoisalbumi, Birdy, julkaistiin marraskuussa 2011. Se menestyi hyvin pitkin Eurooppaa. Syyskuussa 2013 julkaistiin hänen toinen albuminsa, Fire Within.
Elämä > Nuoruus

Jasmine Lucilla Elizabeth Jennifer van den Bogaerde syntyi 15. toukokuuta 1996 Lymingtonissa, Hampshiressä. Hänen äitinsä on konserttipianisti. Hän opetti Birdyä soittamaan pianoa viisivuotiaana, ja omia kappaleitaan hän alkoi kirjoittaa seitsemänvuotiaana. Hän opiskeli Brockenhurst Collegessa Brockenhurstissä. Hänen isosetänsä oli näyttelijä Dirk Bogarde.
Hänen taiteilijanimensä Birdy tulee hänen perheensä antamasta nimestä, jolla he kutsuivat häntä lapsena, koska heidän mielestään hän avasi suunsa kuin pieni lintu ruokittaessa.
Elämä > Open Mic UK:n voitto ja ensimmäiset singlet (2008–2011)

Vuonna 2008 Birdy voitti Open Mic UK -laulukilpailun ollessaan 12-vuotias. Hän voitti sekä alle 18-vuotiaiden sarjan että pääpalkinnon kilpailussa, jossa oli 10 000 muuta osallistujaa. Hän esitti kilpailussa oman kappaleensa ”So Be Free” 2 000 ihmisen edessä. Voitettuaan kilpailun hän äänitti albumin Gareth Hendersonin kanssa, jonka jälkeen hänelle tarjottiin kustannussopimusta. Myöhemmin hän teki levytyssopimuksen Warner Musicin kanssa.
Ensimmäisen singlensä, ”Skinny Love”, joka on cover Bon Iverin kappaleesta, hän julkaisi alkuvuodesta 2011. Se sijoittui Britannian singlelistan sijalle 17 ja Alankomaissa singlelistan sijalle kaksi. Singleä on myyty kuusinkertaiseen platinaan oikeuttava määrä Australiassa. Musiikkivideon kappaleeseen ohjasi Sophie Muller. Kappale soi myös Vampyyripäiväkirjojen jaksossa.
Elämä > Esikoisalbumi (2011–2013)

Birdyn taiteilijanimeä kantava, pääosin coverkappaleista koostuva albumi julkaistiin 7. marraskuuta 2011. Se menestyi hyvin varsinkin Australiassa, Belgiassa, Alankomaissa ja Ranskassa. Myös Britanniassa se ylsi 20 parhaan joukkoon. Albumi sijoittui parhaimmillaan albumilistalla 13:nneksi Britanniassa ja ykkössijalle Belgiassa, Alankomaissa sekä Australiassa. Albumia on myyty triplaplatinalevyyn oikeuttava määrä Ranskassa, tuplaplatinarajan ylittävä määrä Australiassa, platinaan oikeuttava määrä Hollannissa ja Belgiassa sekä kultalevyyn oikeuttava määrä muiden muassa Saksassa ja Britanniassa. Albumia on myyty maailmanlaajuisesti lähes kaksi miljoonaa kappaletta.
Maaliskuussa 2012 Birdy oli yksi artisteista, joka osallistui Nälkäpeli-elokuvan soundtrackille singlellään ”Just A Game”. Kesäkuussa 2012 Birdy teki Mumford & Sons -yhtyeen kanssa Pixarin Urhea-elokuvaan kappaleen ”Learn Me Right”, josta hän sai ensimmäisen Grammy-ehdokkuutensa.
7. elokuuta 2012 Birdy julkaisi "Live in London" EP:n, joka sisältää kahdeksan kappaletta. 29. elokuuta 2012 Birdy esitti Antony and the Johnsonsin kappaleen ”Bird Gerhl” Lontoon paralympialaisten avajaisissa. 16. helmikuuta 2013 Birdy lauloi San Remon musiikkifestivaaleilla.
Elämä > Fire Within (2013–)

Heinäkuussa 2013 Birdy ilmoitti toisen studioalbuminsa olevan nimeltään Fire Within. Albumi julkaistiin syyskuussa. Ensimmäisenä singlenä albumilta julkaistiin kappale ”Wings”. Birdy on kirjoittanut kaikki albumin kappaleet yksin tai yhdessä muiden kanssa.
Diskografia > Albumit

Birdy (2011)
Fire Within (2013)
Beautiful Lies (2016)
Young Heart (2021)
Portraits (2023)
Diskografia > Singlet

”Skinny Love” (2011)
”Shelter” (2011)
”People Help the People” (2011)
”1901” (2012)
”Wings” (2013)
”No Angel” (2013)
”Light Me Up” (2014)
”Words as Weapons” (2014)
"Let It All Go" (2015)
"Keeping Your Head Up" (2016)
"Beautiful Lies" (2016)
"Wild Horses" (2016)
"Words" (2016)
Aiheesta muualla

Wikimedia Commonsissa on kuvia tai muita tiedostoja aiheesta .
Birdyn kotisivut
David Piper

| David Piper |
| --- | --- |
 David Piper.
Henkilötiedot
Syntynyt: 2. joulukuuta 1930 Edgware, Lontoo Yhdistynyt kuningaskunta
Kansalaisuus:   Yhdistynyt kuningaskunta
Formula 1 -ura
Aktiivivuodet:  1959–1960
Talli(t):  Yksityinen Lotus
Kilpailuja:  3 (2 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian GP 1959
Viimeinen kilpailu:  Britannian GP 1960
Piper/Gardner, Porsche 917, 1969.
David Ruff Piper (s. 2. joulukuuta 1930 Edgware, Lontoo, Britannia) on entinen brittiläinen Formula 1 -kuljettaja. Hän osallistui kolmeen Formula 1 -osakilpailuun kausilla 1959 ja 1960. Hän oli 12. sijalla Britannian GP:ssä 1960.
Piper loukkaantui elokuvan Le Mans kuvauksissa ja menetti osan toisesta jalastaan. Hän kilpailee nykyään historiallisissa tapahtumissa Porsche 917 -autolla.
Käännös suomeksi
Clothilde

| Clothilde> Henkilötiedot |
| --- | --- |
Koko nimi:  Élisabeth Beauvais
Syntynyt: 22. helmikuuta 1948 (ikä 76)
Muusikko
Taiteilijanimi:  Clothilde
Laulukielet:  ranska
Aktiivisena:  1967
Tyylilajit:  yé-yé
Levy-yhtiöt:  Disques Vogue 
  [ Muokkaa Wikidatassa ] [ ohje ]  
Clothilde (s. 22. helmikuuta 1948) on ranskalainen laulaja, joka oli aktiivisena lyhyen aikaa vuonna 1967. Hänen oikea nimensä on Élisabeth Beauvais. Hän on kirjailijan ja televisiotoimittaja Robert Beauvais’n ja näyttelijän Gisèle Parryn tytär.
Clothilde nauhoitti vain kaksi vinyylilevyä vuonna 1967 Jean-Yves Gaillacin sanoittamilla ja Germinal Tenasin säveltämillä kappaleilla. Born Bad Records julkaisi hänen musiikkinsa uudelleen vuonna 2013.
Colorado Springs

| Colorado Springs |
| --- | --- |
 Näkymä kaupunkiin.
 lippu

 Colorado Springs
 Koordinaatit: 38°50′N, 104°49′W 
Valtio:  Yhdysvallat
Osavaltio:   Colorado
Piirikunta:  El Paso
Hallinto:  
 – Pormestari:  John Suthers (R)
Pinta-ala:  
 – Kokonaispinta-ala:  482,1 km²
 – Josta vettä:  1,0 km² (0,21 %)
Korkeus:  1 839 m
Väkiluku (2020):  478 961
 – Väestötiheys:  767,25 as./km²
Aikavyöhyke:  UTC–7 (kesäaika UTC–6)
Lempinimi::  The Springs
 
 http://www.springsgov.com/ 
Infobox OKVirheellinen NIMI-arvo: 
Colorado Springs on kaupunki noin sata kilometriä Denveristä etelään Coloradon osavaltiossa Yhdysvalloissa. Asukasluku oli vuonna 2020 478 961.  Kaupunki sijaitsee Kalliovuorten itäreunalla 1 840 metrin korkeudessa merenpinnasta ja sen lähistöllä sijaitsee luonnonkaunis Pikes Peak -niminen vuorenhuippu.
Historia

Seutu on vanhastaan cherokee-intiaanien asuinalueella. Itse kaupungin perusti vuonna 1871 sisällissodan veteraani kenraali William Palmer. Seudulla vierailee vuosittain jopa kuusi miljoonaa turistia, ja turismin ohella merkittävin työnantaja on Yhdysvaltain ilmavoimat, jonka akatemia sijaitsee kaupungin läheisyydessä.
Väestö

Kaupungin asukkaista 66,7 prosenttia on valkoisia, 18,4 prosenttia latinalaisamerikkalaisia ja 6,54 prosenttia mustia. 95,8 prosenttia asukkaista on Yhdysvaltain kansalaisia. Kaupungin väestön keski-ikä on 34,6 vuotta.
Kuvia kaupungista

Garden of the Gods -puisto.
Kuumailmapalloja Colorado Springsin Prospect-järvellä.
Yhdysvaltain olympiakomitean USOC:n päämaja.
Aiheesta muualla

Kuvia tai muita tiedostoja aiheesta Colorado Springs Wikimedia Commonsissa
David Perdue

| David Perdue |
| --- | --- |

Yhdysvaltain senaattori Georgiasta
 3. tammikuuta 2015 – 3. tammikuuta 2021  
Edeltäjä:  Saxby Chambliss
Seuraaja:  Jon Ossoff
Henkilötiedot
Syntynyt: 10. joulukuuta 1949 (ikä 74) Macon, Georgia, Yhdysvallat
Puoliso:  Bonnie Dunn (vih. 1972)
Lapset:  2
Tiedot
Puolue:  republikaanit
Tutkinnot:  Georgian teknillinen yliopisto
Aiheesta muualla
Kotisivu
David Alfred Perdue Jr. (s. 10. joulukuuta 1949) on yhdysvaltalainen liikemies ja republikaanipoliitikko. Hän toimi vuosina 2015–2021 toisena Georgian senaattoreista.
Perdue opiskeli 1970-luvulla Georgian teknillisessä yliopistossa ja suoritti siellä kandidaatin ja maisterin tutkinnot. Perdue toimi ennen politiikkaan lähtemistä yritysjohtajana.
David Perdue hävisi vuoden 2021 vaaleissa paikkansa senaatissa demokraattien Jon Ossoffille.
Perdue on naimisissa Bonnien kanssa ja heillä on kaksi lasta.
Aiheesta muualla

Kuvia tai muita tiedostoja aiheesta David Perdue Wikimedia Commonsissa
Perduen viralliset kotisivut (Arkistoitu – Internet Archive)
Clara Ponsatí

Clara Ponsatí
Clara Ponsatí i Obiols (s. 1957 Barcelona[lähde? ]) on katalonialainen taloustieteilijä ja poliitikko. Hän oli Katalonian aluehallinnon puoluepoliittisesti sitoutumaton opetusministeri Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Ponsatí lähti Puigdemontin ja kolmen muun ministerin (Meritxell Serret, Antoni Comín ja Lluís Puig) kanssa Belgiaan maanpakoon Espanjan nostettua kansanäänestyksen järjestämisen takia heitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Espanja antoi heistä myös eurooppalaisen pidätysmääräyksen, mutta perui sen myöhemmin 5. joulukuuta 2017.
Uusissa Katalonian parlamenttivaaleissa 21. joulukuuta 2017 yhä maanpaossa ollut Ponsatí valittiin Katalonian parlamenttiin Puigdemontinkin edustamalta keskustaoikeistolaisen Junts per Catalunya -vaaliliiton listalta. Ponsatí haki 18. tammikuuta 2018 yhdessä Puigdemontin ja Puigin kanssa Katalonian parlamentilta lupaa valtuuttaa toinen henkilö äänestämään puolestaan istunnossa, jossa uusi Katalonian pääministeri nimitettäisiin. Espanjan korkein oikeus päätyi kuitenkin torppaamaan pyynnön, minkä seurauksena Ponsatí, Puig ja Serret ilmoittivat 28. tammikuuta 2018 luopuvansa parlamenttipaikoistaan, jotta heidän tilalleen parlamenttiin nousevat edustajat voisivat olla äänestyksessä läsnä ja varmistaa näin itsenäisyysmielisille enemmistön.
Ponsatí ilmoitti 10. maaliskuuta 2018 lähtevänsä Belgiasta ja asettuvansa asumaan Skotlantiin ja palaavansa aiempaan virkaansa St Andrewsin yliopiston taloustieteen professoriksi. Espanja uusi 23. maaliskuuta 2018 aiemmin jäädytetyn eurooppalaisen pidätysmääräyksen Puigdemontista ja useasta muusta maanpaossa olevasta katalaanipoliitikosta, mukaan luettuna Ponsatí, joka ilmoittautui itse poliisille Skotlannissa 28. maaliskuuta 2018. Ponsatí vapautettiin heti samana päivänä ja hän saa odottaa Espanjan vaatiman luovutuksen oikeuskäsittelyä Skotlannissa vapaana. Häneltä takavarikoitiin kuitenkin passi. Ponsatí aloitti 28. maaliskuuta 2018 varainkeruukampanjan rahoittaakseen oikeudenkäyntikulunsa, ja 1. huhtikuuta 2018 mennessä lahjoituksia oli kertynyt jo 244 000 euroa. Skotlantilainen tuomioistuin ilmoitti 12. huhtikuuta 2018, että lopullista päätöstä Ponsatín luovuttamisesta Espanjaan ei tehdä ainakaan ennen elokuuta 2018. Ponsatín asianajaja on huomauttanut, että ottaen huomioon Ponsatín ikä hänelle vaaditun rangaistuksen pituus tarkoittaisi käytännössä sitä, että hän joutuisi viettämään koko loppuelämänsä vankilassa.
Aiheesta muualla

Kuvia tai muita tiedostoja aiheesta Clara Ponsatí Wikimedia Commonsissa
Clara Ponsatí Euroopan parlamentin jäsenet. Euroopan parlamentti.
Danablu

Danablu-juusto
Danablu on tanskalainen sinihomejuusto. Se on SMM-merkitty. Sen esikuvana on ollut ranskalainen roquefort. Hanne Nielsen aloitti juuston tuotantotoiminnan 1850-luvulla ja 40 vuotta myöhemmin tältä pohjalta syntyi nimike Danablu. 1934 perustettu tuottajajärjestö on tarkkaillut Danablu-juustojen laatua ja hoitanut meijereiden hyväksymistä juuston tuotannossa. Tätä juustotyyppiä valmistaa kolme meijeriä. Nykyisin Danablu-juusto on pääosin vientitavara ja sitä viedään ympäri maailmaa.